ຄົນຮ້າຍ ວາງລະເບີດ ສະລະຊີບ ໃສ່ລົດເມທະຫານ ເຮັດໃຫ້ 6 ຄົນ ເສຍຊີວິດ ຢູ່ອັຟການິສຖານ 
ລະ​ເບີດທີ່​ແຕກ​ຂຶ້ນ ​ເຮັດ​ໃຫ້ 10 ຄົນ​ໄດ້​ຮັບ​ບາດ​ເຈັບ ຮວມທັງ​ພົນລະ​ເຮືອນ​ຈຳນວນ​ນຶ່ງ. ພວກ​ທາ​ລິ​ບານ ​ໄດ້​ອ້າງ​ເອົາ ​ຄວາມ​ຮັບຜິ​ດຊອບ ​ໃນ​ການ​ໂຈມຕີຄັ້ງ​ນີ້.
ຜູ້ວາງລະເບີດສະລະຊີຍຄົນນຶ່ງ ໄດ້ໂຈມຕີລົດເມຄັນໜຶ່ງ ທີ່ ບັນທຸກທະຫານອັຟການິສຖານ ຢູ່ໃນນະຄອນຫລວງ Kabul ເຮັດໃຫ້ທະຫານເສຍຊີວິດ ຫົກຄົນ ບັນດາເຈົ້າໜ້າທີ່ ກ່າວວ່າຜູ້ວາງລະເບີດ ກຳລັງຍ່າງຢູ່ບົນ ຖະໜົນ ເວລາທຳການໂຈມຕີໃນຕອນເຊົ້າວັນພະຫັດມື້ນີ້ ລະເບີດທີ່ແຕກຂຶ້ນ ເຮັດໃຫ້ 10 ຄົນໄດ້ຮັບບາດເຈັບ ຮວມທັງ ພົນລະເຮືອນຈຳນວນນຶ່ງ ພວກທາລິບານ ໄດ້ອ້າງເອົາຄວາມຮັບ ຜິດຊອບ ໃນການໂຈມຕີຄັ້ງນີ້ ພວກຫົວຮຸນແຮງໄດ້ເພີ້ມການໂຈມຕີຂຶ້ນ ໂດຍສະເພາະຢູ່ໃນນະຄອນຫລວງ Kabul ໂດຍ ໄດ້ແນເປົ້າໝາຍ ໃສ່ທັງກຳລັງຮັກສາຄວາມປອດໄພອັຟການິສຖານ ແລະ ກຳລັງທະຫານ ນາໆຊາດ ພ້ອມດ້ວຍເປົ້າໝາຍການທູດ ກຳລັງ NATO ພວມຈະສີ້ນສຸດການປະຕິບັດງານສູ້ລົບ ໃນອັຟການິສຖານ ຫລັງຈາກ 13 ປີ ແລະກຳລັງຢູ່ໃນໄລຍະຂ້າມຜ່ານ ໄປສູ່ການປະຕິບັດງານ ແບບໃໝ່ ໃນເດືອນມັງກອນ ຈະມາເຖິງນີ້ ທີ່ແນ່ໃສ່ການເຝິກແອບ ແລະໃຫ້ຄຳແນະນຳ ແກ່ທະຫານອັຟການິສຖານ